CELEX: 52014PC0117
Language: hu
Date: 2014-03-05
Title: Javaslat A TANÁCS HATÁROZATA Portugália számára a Madeira autonóm régióban előállított és fogyasztott rum és likőr, valamint az Azori-szigetek autonóm régiójában előállított és fogyasztott likőr és párlat tekintetében kedvezményes jövedékiadó-mérték alkalmazásának engedélyezéséről

EURÓPAI
                            BIZOTTSÁG
                                                  Brüsszel, 2014.3.5.
                                                  COM(2014) 117 final
                                                  2014/0064 (CNS)
                                         Javaslat
                               A TANÁCS HATÁROZATA
   Portugália számára a Madeira autonóm régióban előállított és fogyasztott rum és likőr,
   valamint az Azori-szigetek autonóm régiójában előállított és fogyasztott likőr és párlat
     tekintetében kedvezményes jövedékiadó-mérték alkalmazásának engedélyezéséről
HU                                                                                          HU
 ---pagebreak---                                                   INDOKOLÁS
   1.         A JAVASLAT HÁTTERE
   Az EK-Szerződés 299. cikkének (2) bekezdése alapján elfogadott, 2009. november 10-i
   2009/831/EK tanácsi határozattal1 Portugália számára engedélyezték, hogy a Madeira
   autonóm régióban előállított és fogyasztott rum és likőr, valamint az Azori-szigetek autonóm
   régiójában előállított és fogyasztott likőr és párlat tekintetében 2013. december 31-ig
   kedvezményes jövedékiadó-mértéket alkalmazzon. A határozat 2. cikke meghatározott
   termékekre korlátozza a fenti eltérést. Portugália e termékekre olyan jövedékiadó-mértéket
   alkalmazhat, amely alacsonyabb a 92/84/EGK tanácsi irányelv2 3. cikkében meghatározott,
   alkoholra vonatkozó teljes jövedékiadó-mértéknél, illetve az ugyanezen irányelvben
   meghatározott, alkoholra vonatkozó minimum jövedékiadó-mértéknél, de legfeljebb 75 %-kal
   alacsonyabb az alkoholra kivetett szokásos nemzeti jövedéki adónál.
   A 2009/831/EK határozat felsorolja az egyedi intézkedések elfogadásának okait, köztük a
   mezőgazdasági üzemek kis méretét, elszigeteltségét, valamint kismértékű gépesítettségét.
   Ezen túlmenően egyes helyben nem termelt nyersanyagoknak és csomagolóanyagoknak a
   szigetekre történő szállítása a késztermék elszállításán felül többletköltségekhez vezet. A
   berendezések szállítása és beszerelése ezekben a távoli fekvésű és szigetjellegű régiókban
   tovább növeli a többletköltségeket. Végül az érintett termelők a helyi gazdaságok által
   általában viselt többletköltségeket, különösen a magasabb munkaerő- és energiaköltségeket is
   viselik.
   A 75 %-os kedvezmény nem haladja meg a gazdasági szereplőket terhelő azon
   többletköltségek kiegyenlítéséhez szükséges mértéket, amelyek a – Madeirát és az Azori-
   szigeteket az EUMSZ 349. cikke értelmében legkülső régiónak tekintő – fent említett sajátos
   jellemzőkből erednek.
   Mivel az adókedvezmény olyan mértékre korlátozódik, amely a többletköltségek
   kiegyenlítéséhez szükséges, és a kérdéses mennyiségek szerények, az intézkedés nem
   veszélyezteti a közösségi jogrend integritását és koherenciáját. Ezen túlmenően az
   adókedvezmény az érintett régiók fogyasztására korlátozódik.
   A portugál hatóságok kérelmezték a Madeira autonóm régióban előállított és fogyasztott rum
   és likőr, valamint az Azori-szigetek autonóm régiójában előállított és fogyasztott likőr és
   párlat tekintetében a kedvezményes jövedékiadó-mérték alkalmazására vonatkozó engedély
   2020. december 31-ig történő megújítását. A megújítást egy, az EUMSZ 349. cikke szerinti
   tanácsi határozattal és egy állami támogatásról szóló bizottsági határozattal egyaránt jóvá kell
   hagyni. Az EUMSZ 349. cikke szerinti tanácsi határozat nem sérti az állami támogatási
   szabályok hatálya alá tartozó ezen intézkedés meghosszabbításáról szóló bizottsági
   határozatot.
   1
            A Tanács 2009. november 10-i határozata Portugália számára a Madeira autonóm régióban előállított és
            fogyasztott rum és likőr, valamint az Azori-szigetek autonóm régiójában előállított és fogyasztott likőr
            és párlat tekintetében kedvezményes jövedékiadó-mérték alkalmazásának engedélyezéséről (HL L 297.,
            2009.11.13., 9. o.).
   2
            A Tanács 1992. október 19-i 92/84/EGK irányelve az alkohol és az alkoholtartalmú italok jövedékiadó-
   mértékének közelítéséről (HL L 316., 1992.10.31., 29. o.).
HU                                                        2                                                          HU
 ---pagebreak---    2.       AZ ELTÉRÉS ARÁNYOSSÁGA
   Az EUMSZ 110. cikke szerint a tagállamok sem közvetlenül, sem közvetve nem vetnek ki
   más tagállamok termékeire a hasonló jellegű hazai termékre közvetlenül vagy közvetve
   kivetett adónál magasabb belső adót. A tagállamok továbbá nem vetnek ki más tagállamok
   termékeire olyan természetű belső adót, amely más termékek közvetett védelmét szolgálhatja.
   Az EUMSZ 349. cikke alapján azonban a Tanács engedélyezheti, hogy a legkülső régiókkal
   rendelkező tagállamok – figyelembe véve az említett területek gazdasági és társadalmi
   strukturális helyzetét, amely egyéb tényezőkkel is súlyosbítva súlyosan hátráltatja azok
   fejlődését – eltérjenek az EUMSZ 110. cikkének rendelkezéseitől. Az ilyen eltérés nem
   veszélyeztetheti az uniós jogrend – így a belső piac és a közös politikák, például az EUMSZ
   113. cikkén alapuló közös adózási politikák – integritását és koherenciáját. Az ilyen
   eltérésnek arányosnak kell maradnia, vagyis nem lépheti túl a szóban forgó területek
   gazdasági fejlődését akadályozó kedvezőtlen keretfeltételek megszüntetéséhez szükséges
   mértéket és nem torzíthatja túlzott mértékben az egységes piaci versenyt. Következésképpen
   az EUMSZ 110. cikkétől való eltérésnek a szóban forgó régiók termelőit sújtó
   költséghátrányok teljes vagy részleges kompenzációjára kell korlátozódnia.
   A Portugália által a 2009/831/EK tanácsi határozat 4. cikke értelmében benyújtott jelentések
   tartalmazzák a 2011. év tekintetében a többletköltségekre és jövedékiadó-mérték
   kedvezményekre vonatkozó számításokat:
   Madeira
       •   Likőr (70 cl palack, alk. 20%vol)
           Többletköltség: 1,21 €
           Jövedékiadó-kedvezmény: 1,06 €
       •   Rum (70 cl palack, alk. 40%vol)
           Többletköltség: 2,20 €
           Jövedékiadó-kedvezmény: 2,12 €
   Azori-szigetek
       •   Likőr (70 cl palack, alk. 20%vol)
           Többletköltség: 1,17 €
           Jövedékiadó-kedvezmény: 1,08 €
       •   Párlat (100 cl palack, alk. 40%vol)
           Többletköltség: 3,31 €
           Jövedékiadó-kedvezmény: 3,09 €
   Forrás: A 2009/831/EK tanácsi határozat 4. cikke értelmében benyújtott jelentések
HU                                               3                                              HU
 ---pagebreak---    Megemlítendő, hogy a fent említett többletköltség-számítások nem tartalmaznak egyes
   nehezen mérhető tényezőket. Mindezek ellenére megerősíthető, hogy a hagyományos
   jövedéki adó 75 %-os kedvezménye nem haladja meg a gazdasági szereplőket terhelő azon
   többletköltségek kiegyenlítéséhez szükséges mértéket, amelyek a – Madeirát és az Azori-
   szigeteket legkülső régióvá minősítő – fent említett sajátos jellemzőkből erednek.
   A jelentések tartalmazzák a szóban forgó termékek helyi piaci részesedésére 2004 és 2010
   között vonatkozó adatokat is:
   Madeira – rum és likőr összesítve (alkoholtartalom szerint)
   Év                             2004.    2005.     2006.      2007.    2008.     2009.    2010.
   A helyi előállítás piaci                                     20,33%   26,91%    30,76%   33,89 %
   részesedése                    15,86%    20,19%   23,03%
    Azori-szigetek – likőr (alkoholtartalom szerint)
   Év                             2004.    2005.     2006.      2007.    2008.     2009.    2010.
   A helyi előállítás piaci                                     46,73 %  39,19 %   45,28 %  48,57 %
   részesedése                    56,43 %   50,60 %  49,70 %
   Azori-szigetek – párlat (alkoholtartalom szerint)
   Év                             2004.    2005.     2006.      2007.    2008.     2009.    2010.
   A helyi előállítás piaci                                     33,53 %  23,19 %   34,28 %  31,74 %
   részesedése                    47,99 %   41,62 %  42,51 %
   Forrás: A 2009/831/EK tanácsi határozat 4. cikke értelmében benyújtott jelentések adatai
   alapján végzett számítások
   A táblázat alátámasztja, hogy az Azori-szigeteken a helyi előállítású likőr és párlat piaci
   részesedése csökkenő tendenciát mutat, míg Madeirán a rum és a likőr esetében növekedés
   tapasztalható. Ugyanakkor Madeira tekintetében figyelembe kell venni, hogy 2004-ben a
   helyi előállítás részesedése rendkívül alacsony volt.
   A helyi előállítású termékek piaci részesedésének alakulása megerősíti, hogy a jelenleg
   alkalmazott kedvezményes jövedékiadó-mérték kiegyensúlyozott, és nem okozza a belső piaci
   verseny torzulását.
   A helyi iparban Madeirán 134 munkavállalót, az Azori-szigeteken pedig 90 munkavállalót
   foglalkoztatnak. A cukornád és gyümölcs termesztése és feldolgozása Madeirán körülbelül
   1 000 családi tulajdonban lévő mezőgazdasági üzemnek biztosít munkát.
   Annak érdekében, hogy a szóban forgó legkülső régiók fejlődésének veszélyeztetése
   elkerülhető legyen, indokolt a Madeira autonóm régióban előállított és fogyasztott rum és
   likőr, valamint az Azori-szigetek autonóm régiójában előállított és fogyasztott likőr és párlat
HU                                                 4                                               HU
 ---pagebreak---    tekintetében kedvezményes jövedékiadó-mérték alkalmazásának engedélyezése Portugália
   számára, mivel ez nem torzítja a belső piaci versenyt.
   3.        A JAVASLAT JOGI ELEMEI
   A javasolt intézkedések összefoglalása
   A javasolt határozat Portugália számára 2014. július 1. és 2020. december 31. között
   engedélyezi kedvezményes jövedékiadó-mérték alkalmazását a Madeira autonóm régióban
   előállított és fogyasztott rum és likőr, valamint az Azori-szigetek autonóm régiójában
   előállított és fogyasztott likőr és párlat tekintetében, amely alacsonyabb lehet a 92/84/EGK
   irányelvben meghatározott alkoholra vonatkozó minimum jövedékiadó-mértéknél, de
   legfeljebb 75 %-kal lehet kevesebb, mint az alkoholra kivetett szokásos nemzeti jövedéki adó.
   A portugál hatóságoknak 2017. szeptember 30-ig félidős jelentést kell benyújtaniuk a
   Bizottsághoz, hogy értékelni lehessen, hogy egyrészt az említett adóügyi eltérés megadását
   indokoló okok továbbra is fennálnak-e, másrészt a Portugália által biztosított adókedvezmény
   továbbra is arányos-e.
   Jogalap
   Az EUMSZ 349. cikke.
   A szubszidiaritás elve
   Kizárólag a Tanács jogosult – az EUMSZ 349. cikke alapján – a legkülső régiókra vonatkozó
   egyedi intézkedéseket elfogadni azzal a céllal, hogy a Szerződések – így a közös politikák –
   alkalmazását e régiókhoz igazítsa, tekintettel az említett régiók gazdasági és társadalmi
   helyzetét érintő állandó hátrányok fennállására.
   A javaslat ezért megfelel a szubszidiaritás elvének.
   Az arányosság elve
   A javaslat megfelel az arányosság elvének a következők miatt:
   Az adókedvezmény olyan mértékre korlátozódik, amely a többletköltségek kiegyenlítéséhez
   szükséges.
   A jogi aktus típusának megválasztása
   Javasolt aktus: tanácsi határozat
   Más jogi aktus nem felelne meg a következők miatt:
   az EUMSZ 349. cikke szerinti eltéréseket tanácsi határozat állapítja meg.
   4.        KÖLTSÉGVETÉSI HATÁSOK
   A javaslat nincs hatással az uniós költségvetésre.
HU                                                  5                                            HU
 ---pagebreak---                                                          2014/0064 (CNS)
                                                Javaslat
                                    A TANÁCS HATÁROZATA
     Portugália számára a Madeira autonóm régióban előállított és fogyasztott rum és likőr,
     valamint az Azori-szigetek autonóm régiójában előállított és fogyasztott likőr és párlat
       tekintetében kedvezményes jövedékiadó-mérték alkalmazásának engedélyezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 349. cikkére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   tekintettel az Európai Parlament véleményére3,
   különleges jogalkotási eljárás keretében,
   mivel:
   (1)     Az EK-Szerződés 299. cikkének (2) bekezdése (jelenleg az EUMSZ 349. cikke)
           alapján elfogadott, 2009. november 10-i 2009/831/EK tanácsi határozat Portugália
           számára kedvezményes jövedékiadó-mérték alkalmazását engedélyezi a Madeira
           autonóm régióban előállított és fogyasztott rum és likőr, valamint az Azori-szigetek
           autonóm régiójában előállított és fogyasztott likőr és párlat tekintetében, amely
           alacsonyabb lehet a 92/84/EGK irányelvben meghatározott, alkoholra vonatkozó
           minimum jövedékiadó-mértéknél, de legfeljebb 75 %-kal lehet kevesebb, mint az
           alkoholra kivetett szokásos nemzeti jövedéki adó.
   (2)     A portugál hatóságok 2013. július 30-án felkérték a Bizottságot, hogy nyújtson be
           tanácsi határozatra irányuló javaslatot, amely ugyanezen feltételek mellett 2020.
           december 31-ig meghosszabbítja a 2009/831/EK tanácsi határozatot. A kérelmet 2013.
           november 19-én módosították; Portugália kérelmezte a 2009/831/EK tanácsi határozat
           6 hónappal történő, 2014. június 30-ig tartó, a regionális állami támogatásokról szóló
           jelenlegi iránymutatással összhangban álló meghosszabbítását, hogy azt egy új, a
           2014. július 1. és 2020. december 31. közötti időszakot felölelő hosszabbítás
           követhesse.
   (3)     Annak érdekében, hogy e legkülső régiók fejlődésének veszélyeztetése elkerülhető
           legyen, a kért új engedély megadása indokolt. Mivel nehézségekbe ütközik a régión
           kívüli exportálás, a regionális piacok az egyedül lehetséges árusítóhelyek e termékek
           értékesítésére.
   (4)     Madeira autonóm régióban, valamint az Azori-szigetek autonóm régiójában a
           mezőgazdasági üzemek kis mérete, elszigeteltsége, valamint kismértékű gépesítettsége
           miatt a mezőgazdasági eredetű nyersanyagok drágábbak, mint szokásos termelési
           körülmények között. Madeira esetében ezen felül a domborzat, éghajlat, talaj, illetve a
   3
           HL C… , , . .o.
HU                                                 6                                               HU
 ---pagebreak---            kisipari előállítás miatt a cukornád feldolgozásából származó termékmennyiség is
           kevesebb, mint más legkülső régiókban. A késztermék elszállításán felül, egyes
           helyben nem termelt nyersanyagoknak és csomagolóanyagoknak a szigetekre történő
           szállítása többletköltségekhez vezet. Az Azori-szigetek esetében a szigetjelleg duplán
           érvényesül, mivel a szigetek nagy területen helyezkednek el. A berendezések szállítása
           és beszerelése ezekben a távoli fekvésű és szigetjellegű régiókban tovább növeli a
           többletköltségeket. Ugyanez vonatkozik egyes, a szárazföldre történő, szükséges
           utazásokra és szállításokra is. A késztermékek tárolása is többletköltségeket jelent,
           mert a helyi fogyasztás nem veszi fel a megtermelt mennyiséget annak elkészültekor,
           hanem a kereslet széthúzódik az egész évre. A regionális piac kis mérete is többféle
           módon növeli az egységárat, nevezetesen az állandó költségek és a megtermelt
           mennyiség közötti kedvezőtlen összefüggés, mind a berendezések, mind a
           környezetvédelmi előírásoknak való megfelelés költségei miatt. Továbbá, a Madeirán
           működő rumtermelőknek a cukornád feldolgozásából származó hulladékot kezelniük
           kell, miközben más régiókban ezeket a termékeket újra tudják hasznosítani. Végül, a
           helyi gazdaságok által általában viselt többletköltségeket, különösen a magasabb
           munkaerő- és energiaköltségeket, szintén az érintett termelők viselik.
   (5)     A 2009/831/EK tanácsi határozat 4. cikke értelmében benyújtott jelentések alapján
           végzett részletes számítások alátámasztják, hogy a 75 %-os kedvezményes
           jövedékiadó-mérték nem ellensúlyozza teljes mértékben a Madeirán és az Azori-
           szigeteken előállított desztillált szeszes italok magasabb előállítási és forgalmazási
           költségei miatti versenyhátrányt. Ezért a kedvezményes jövedékiadó-mértéket a
           kérelmezett szinten továbbra is engedélyezni kell.
   (6)     A helyzet alapos vizsgálata megerősítette, hogy Portugália kérelmének helyt kell adni
           az alkoholiparnak az érintett legkülső régiókban való fenntartása érdekében.
   (7)     Mivel az adókedvezmény nem haladja meg a többletköltségek kiegyenlítéséhez
           szükséges mértéket, és mivel a kérdéses mennyiségek szerények, illetve az
           adókedvezmény az érintett régiók fogyasztására korlátozódik, az intézkedés nem
           veszélyezteti a közösségi jogrend integritását és koherenciáját.
   (8)     Félidős jelentés benyújtását kell előírni, hogy a Bizottság értékelhesse, hogy az
           említett eltérés megadását indokoló okok továbbra is fennálnak-e.
   (9)     Ez a határozat nem sérti az EUMSZ 107. és 108. cikkének lehetséges alkalmazását,
   ELFOGADTA EZT A HATÁROZATOT:
                                                 1. cikk
   A Szerződés 110. cikkétől eltérve, Portugália számára a 92/84/EGK irányelv 3. cikkében
   megállapított, alkoholra vonatkozó teljes jövedékiadó-mértéknél alacsonyabb mérték
   alkalmazását engedélyezik Madeira autonóm régióban, az ott előállított és fogyasztott rumra
   és likőrre, valamint az Azori-szigetek autonóm régiójában, az ott előállított és fogyasztott
   likőrre és párlatra.
                                                 2. cikk
   Az 1. cikkben említett eltérés a következőkre korlátozódik:
   1. Madeira tekintetében
   a) az Európai Parlament és a Tanács 2008. január 15-i, a szeszes italok meghatározásáról,
   megnevezéséről, kiszereléséről, címkézéséről és földrajzi árujelzőinek oltalmáról szóló
HU                                                  7                                             HU
 ---pagebreak---    110/2008/EK rendeletének4 II. mellékletében az 1. kategóriában meghatározott rumra, amely
   az említett rendelet III. mellékletében az 1. kategóriában említett „Rum da Madeira” földrajzi
   árujelzővel rendelkezik;
   b) a 110/2008/EK rendelet II. mellékletében a 32. és 33. kategóriában meghatározott,
   regionális gyümölcsből vagy növényből készült likőrre és „crème de”-re;
   2. az Azori-szigetek tekintetében
   a) a 110/2008/EK rendelet II. mellékletében a 32. és 33. kategóriában meghatározott,
   regionális gyümölcsből vagy nyersanyagból készült likőrre és „crème de”-re;
   b) a 110/2008/EK rendelet II. mellékletében a 4. és 6. kategóriában meghatározott
   jellemzőkkel rendelkező, illetve minőségű, borból vagy törkölyből készült párlatra.
                                                 3. cikk
   Az 1. cikkben említett termékekre alkalmazandó kedvezményes jövedékiadó-mérték
   alacsonyabb lehet a 92/84/EK irányelvben meghatározott alkoholra vonatkozó minimum
   jövedékiadó-mértéknél, de legfeljebb 75 %-kal lehet kevesebb, mint az alkoholra kivetett
   szokásos nemzeti jövedéki adó.
                                                 4. cikk
   Portugália legkésőbb 2017. szeptember 30-ig jelentést küld a Bizottságnak, amely alapján az
   értékelheti, hogy a kedvezményes mérték megadását indokoló okok továbbra is fennállnak-e.
                                                 5. cikk
   Ez a határozat 2014. július 1-jétől 2020. december 31-ig alkalmazandó.
                                                 6. cikk
   Ennek a határozatnak a Portugál Köztársaság a címzettje.
   Kelt Brüsszelben, -án/-én.
                                                 a Tanács részéről
                                                 az elnök
   4
           HL L 39., 2008.2.13., 16. o.
HU                                                  8                                             HU